32003D0636
L 221/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 септември 2003 година
относно признаване по принцип пълнотата на досиетата, представени за подробно разглеждане, с цел евентуалното включване на калиев фосфит, ацеквиноцил и цифлуфенамид в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С(2003)3128)
(текст от значение за ЕИП)
(2003/636/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2003/79/EО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО предвижда да бъде изготвен списък на Общността с активните вещества, за които е разрешено да бъдат включени в състава на продукти за растителна защита.
(2)
На 22 август 2002 г. Luxembourg Industries (Pamol) Ltd. представи пред френските органи досие за активното вещество калиев фосфит, с искане то да бъде включено в приложение I към Директива 91/414/ЕИО. На 17 март 2003 г. Agro-Kanesho Co. Ltd. представи пред нидерландските органи досие за активното вещество ацеквиноцил, с искане то да бъде включено в приложение I към Директива 91/414/ЕИО. На 14 януари 2003 г. Nippon Soda Company Limited представи пред органите на Обединеното кралство досие за активното вещество цифлуфенамид, с искане за одобрение то да бъде включено в приложение I към Директива 91/414/ЕИО.
(3)
Органите на Франция, Нидерландия и Обединеното кралство уведомиха Комисията, че при предварителното разглеждане се е установило, че досиетата за посочените активни вещества отговарят на изискванията за данните и информацията в приложение II към Директива 91/414/ЕО. Също така се е установило, че представените досиета отговарят и на изискванията за данните и информацията, определени в приложение III към Директива 91/414/ЕО, по отношение на един продукт за растителна защита, който съдържа разглежданото активно вещество. В съответствие с член 6, параграф 2 от Директива 91/414/ЕО впоследствие досиетата бяха изпратени от съответните заявители до Комисията и до други държави-членки и бяха предоставени на Постоянния комитет по хранителната верига и здравето на животните.
(4)
С настоящото решение следва да бъде официално потвърдено на общностно равнище, че досиетата се считат, че по принцип отговарят на изискванията за данните и информацията, предвидени в приложение II, а по отношение на най-малко един продукт за растителна защита, който съдържа съответното активно вещество, изискванията в приложение III към Директива 91/414/ЕО.
(5)
Настоящото решение не засяга правото на Комисията да изиска от вносителя да представи допълнителни данни и информация на държавата-членка, определена за докладваща за дадено активно вещество, с цел изясняване на някои въпроси от досието.
(6)
Меркете, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Досиетата относно активните вещества, определени в приложението към настоящото решение, които бяха представени на Комисията и държавите-членки с цел получаване на одобрение за включването на тези вещества в приложение I към Директива 91/414/ЕИО, принципно отговарят на изискванията за данните и информацията, определени в приложение II към Директива 91/414/ЕИО.
Също така досиетата отговарят и на изискванията за данните и информацията, определени в приложение III към Директива 91/414/ЕИО по отношение на един продукт за растителна защита, който съдържа съответното активно вещество, като се има предвид предложените възможни приложения на този продукт.
Член 2
Държавите-членки докладчици провеждат подробно разглеждане на съответните досиета и докладват пред Комисията във възможно най-кратък срок за заключенията от това разглеждане, придружени от препоръки за включването или не на разглежданото активно вещество в приложение I към Директива 91/414/ЕИО и на всички свързани с това условия, не по-късно от 4 септември 2004 г.
Член 3
Адресати на настоящото решение са държавите-членки.
Съставено в Брюксел на 2 септември 2003 година.